544.320 - Disposiziuns executivas tar la lescha chantunala davart las prestaziuns supplementaras (DEtLCPS)    544.320   Disposiziuns executivas tar la lescha chantunala davart las  prestaziuns supplementaras (DEtLCPS)  dals 27-11-2007 (versiun dals 01-01-2021)  sa basond sin l'art. 20 da la lescha chantunala davart las prestaziuns supplementaras1)  relaschadas da la regenza ils 27 da november 2007  1. Prestaziun supplementara annuala  Art.  1 Custs en chasas da dimora 1 La limitaziun dals custs che vegnan resguardads en cas d'ina dimora en ina chasa   vegn fixada da la regenza e vala er per ina dimora en ina chasa extrachantunala. 2 Sche la regenza na fixescha betg ina limitaziun dals custs per ina dimora en ina   chasa en il senn da l'artitgel 10 alinea 2 da la lescha federala davart las prestaziuns  supplementaras  tar  l'assicuranza per  vegls,  survivents  ed invaliditad (LPS)2),  pon  vegnir messas a quint taxas fin a 600 pertschient dals bains ch'èn necessaris per   viver per persunas che vivan sulettas.  Art.  2 Disposiziuns, consegna 1 Las  disposiziuns  davart  las  prestaziuns  supplementaras  annualas  ston  vegnir  consegnadas: a) * a la persuna che ha il dretg da survegnir questas prestaziuns u eventualmain a   sia represchentanza; b) * a quella persuna u a quella autoritad che ha inoltrà il formular d'annunzia e   ch'era cumpetenta en chaussa; c) * a la filiala cumpetenta da la AVS, sche las datas correspundentas na pon betg   vegnir consultadas sin via electronica.  1) DG 544.300 2) CS 831.30  * tabellas da las modificaziuns a la fin dal relasch   1   https://www.gr-lex.gr.ch/data/544.300/rm http://db.clex.ch/link/Bund/831.30/rm   544.320    2. Indemnisaziun dals custs pervia da malsogna e pervia  d'impediments  Art.  3 Custs ch'èn decisivs per in tschert temp 1 Custs cumprovads pervia da malsogna, pervia d'impediments e per meds auxiliars  vegnan indemnisads mo per l'onn chalendar, ch'il tractament è vegnì fatg u che la   cumpra è vegnida fatga. Questa regulaziun vala confurm al senn er per ils custs d'ina  dimora transitorica en ina chasa. 2 La cassa da cumpensaziun da la AVS sco post executiv è autorisada da sa basar en   general sin la data da la facturaziun. Resalvà resta l'alinea 3. 3 Sche  las  prestaziuns  supplementaras  crodan  per  la  persuna  che  ha  il  dretg  da  survegnir talas u per singulas commembras respectivamain per singuls commembers  da  la  famiglia,  ston  vegnir  eruids  ils  custs  che  ston  vegnir  indemnisads  tenor  l'alinea 1. Il medem vala, sche la persuna che ha il dretg da survegnir prestaziuns  supplementaras  transferescha  ses  domicil  e  sch'il  chantun  da  domicil  vegl  ed  il   chantun da domicil nov n'applitgeschan – per ils custs ch'èn decisivs per in tschert   temp – betg ils medems criteris tenor ils alineas 1 e 2.  Art.  4 Relaziun cun l'indemnisaziun che vegn pajada a persunas  dependentas d'agid  1 Sche  l'import  da  l'indemnisaziun  dals  custs  tenor  l'artitgel  14  alinea  4  LPS1)   s'augmenta,  vegn l'indemnisaziun da l'assicuranza d'invaliditad  e da l'assicuranza  cunter  accidents  che vegn  pajada  a  persunas  dependentas  d'agid subtrahada  dals  custs  da  tgira  e  d'assistenza  cumprovads  tenor  ils  artitgels  13  fin  15.  L'import  minimal tenor l'artitgel 14 alinea 3 LPS na dastga dentant betg vegnir sutpassà. 2 Sche l'assicuranza da malsauns ha – per sia indemnisaziun dals custs da tgira e   d'assistenza a chasa – mess a quint l'indemnisaziun da l'assicuranza d'invaliditad u  da l'assicuranza cunter accidents che vegn pajada a persunas dependentas d'agid, na  vegn questa  indemnisaziun betg subtrahada dals  custs  cumprovads,  e  quai  en la   dimensiun, ch'ella è vegnida messa a quint. 3 Sch'i vegn applitgà l'artitgel 14 alinea 5 LPS, valan ils alineas 1 e 2 confurm al  senn.  Art.  5 Custs pervia da malsogna e per meds auxiliars ch'èn resultads a  l'exteriur  1 Ils  custs  pervia  da  malsogna,  pervia  d'impediments  e  per  meds  auxiliars  ch'èn  resultads en Svizra u en il principadi da Liechtenstein vegnan indemnisads. 2 Ils  custs  ch'èn  resultads  en  ils  auters  stadis  vegnan  indemnisads  mo,  sch'els   daventan necessaris durant ina dimora a l'exteriur u sche las mesiras medicinalas  inditgadas pon vegnir realisadas mo a l'exteriur.  1) CS 831.30  2    http://db.clex.ch/link/Bund/831.30/rm    544.320   3 Ils custs per curas da bogn e da recreaziun ch'èn resultads en ils ulteriurs stadis na   vegnan betg indemnisads.  Art.  6 Assicuranza cun franschisas tscherniblas 1 Sch'i vegn tschernida in'assicuranza cun ina franschisa pli auta tenor l'artitgel 93 da  l'ordinaziun  davart  l'assicuranza  da  malsauns  (OAMal)1),  vegn  indemnisada  maximalmain ina participaziun als custs tenor l'artitgel 103 da questa ordinaziun.  Art.  7 Custs dal tractament dals dents 1 I vegnan resguardads da princip mo custs per dentistas e per dentists che han in   diplom federal sco er per dentistas e per dentists che han survegnì ina permissiun  chantunala per pratitgar la professiun. 2 Custs per dentistas e per dentists che han in diplom ester vegnan renconuschids   mo, sche quellas e sche quels han survegnì ina permissiun dal chantun correspundent  per pratitgar independentamain lur professiun. 3 Questa indemnisaziun sa drizza tenor la tariffa da l'assicuranza cunter accidents, da  l'assicuranza militara e da l'assicuranza d'invaliditad (tariffa AA/AMil/AI) per onurar   prestaziuns da la dentista u dal dentist  e tenor  la  tariffa  AA/AMil/AI per  lavurs   dentalas. 4 Ils custs per remplazzar dents (curunas, punts, protesas) vegnan resguardads mo,  sche quels remplazzaments èn vegnids integrads d'ina dentista u d'in dentist u sch'els  èn vegnids fatgs d'ina tecnicista u d'in tecnicist da dents (en quest cas mo protesas   cumplainas  u  parzialas,  dentant  naginas  curunas  e  naginas  punts)  che  ha  la   permissiun per pratitgar independentamain la professiun. 5 Sch'ils  custs  d'in  tractament  dals  dents  (inclusiv  ils  custs  dal  labor)  surpassan  probablamain 3000 francs, sto vegnir inoltrà in preventiv dals custs a la cassa da   cumpensaziun da la AVS sco post executiv,  e quai  avant il  tractament.  Sch'igl  è  vegnì fatg in tractament da passa 3000 francs, senza ch'il preventiv dals custs saja   vegnì  approvà,  vegnan  indemnisads  maximalmain  3000  francs,  premess  ch'i  na  possia betg vegnir constatà posteriuramain ch'il tractament saja vegnì fatg en moda  economica e cunvegnenta. 6 Ils preventivs dals custs ed ils quints ston vegnir inoltrads tenor las posiziuns da la  tariffa AA/AMil/AI.  Art.  8 Custs da dieta 1 Ils custs supplementars cumprovads d'ina dieta ch'è vegnida ordinada d'ina media u  d'in medi e ch'è necessaria, per che persunas che na vivan ni en ina chasa da dimora  ni en in ospital possian surviver, valan sco custs da malsogna. Indemnisà vegn in   import pauschal annual da 2100 francs.  1) CS 832.102   3   http://db.clex.ch/link/Bund/832.102/rm   544.320    Art.  9 Custs en cas d'ina dimora transitorica en ina chasa da dimora u en in  ospital *  1 En cas  d'ina dimora transitorica  en ina chasa da dimora renconuschida u en in  ospital renconuschì tenor l'artitgel 14 alinea 1 litera bbis LPS vegnan indemnisads ils  custs. * 2 En cas d'ina dimora transitorica en in ospital  na vegn la participaziun als custs   tenor  l'artitgel 64 alinea 5 da la  Lescha federala  davart  l'assicuranza da malsauns  (LAMal)1) betg indemnisada. *  Art.  10 Custs da curas da recreaziun e da dimoras da recreaziun 1 En cas da custs d'alloschi e d'alimentaziun per curas che vegnan ordinadas d'ina  media u d'in medi suenter ina dimora a l'ospital vegn resguardada maximalmain ina  taxa da di da 160 francs, sche quellas curas vegnan fatgas en chasas da cura ch'èn   renconuschidas da la federaziun interprofessiunala  da las assicuranzas svizras  da  malsauns santésuisse. Messas a quint vegnan ina participaziun adequata als custs da  l'alimentaziun  ed  eventualas  prestaziuns  da  terzas  persunas.  Indemnisads  vegnan  maximalmain 21 dis per onn chalendar. * 2 Ils  custs  per  dimoras  da  recreaziun  per  distgargiar  las  confamigliaras  ed  ils   confamigliars  vegnan  resguardads,  sche  la  dimora  vegn  fatga  en  ina  chasa  renconuschida u en in ospital renconuschì. 3 … *  1) CS 832.10  4    http://db.clex.ch/link/Bund/832.10/rm    544.320   Art.  11 Custs en cas d'ina dimora transitorica en in bogn da cura 1 En cas da custs per ina cura da bogn che vegn ordinada d'ina media u d'in medi e  che  vegn  fatga  en  in  bogn  da  cura  ch'è  renconuschì  tenor  la  LAMal1) vegn  resguardada maximalmain ina taxa da di da 160 francs. Messas a quint vegnan ina   participaziun adequata als custs da l'alimentaziun ed eventualas prestaziuns da terzas  persunas. 2 I vegnan indemnisads maximalmain 21 dis per onn chalendar.  Art.  12 Custs per l'agid per far l'economia da chasa e per l'accumpagnament  a chasa  1 Ils custs cumprovads d'organisaziuns da la spitex renconuschidas tenor l'artitgel 51  OAMal2) che  resultan  da  l'agid  e  da  l'accumpagnament  ch'èn  necessaris  per  far  l'economia da chasa vegnan indemnisads. En cas d'ina tariffa ch'è graduada tenor las  relaziuns d'entrada e da facultad vegn messa a quint mo la tariffa la pli bassa. 2 Ils custs da l'agid e da l'accumpagnament ch'èn necessaris per far l'economia da   chasa vegnan indemnisads fin a maximalmain 4800 francs per onn chalendar, sche  l'agid vegn prestà d'ina persuna che na viva betg en la medema chasada u che n'è  betg vegnida engaschada tras in'organisaziun da la spitex renconuschida. I vegnan  indemnisads maximalmain 25 francs per ura. 3 La cassa da cumpensaziun da la AVS sco post executiv po laschar sclerir il basegn  tras in post spezialisà extern.  Art.  13 Custs per la tgira e per l'assistenza a chasa 1 Ils custs per la tgira e per l'assistenza ch'èn necessarias pervia da la vegliadetgna,   pervia d'ina invaliditad, pervia d'in accident u pervia d'ina malsogna e che vegnan  prestadas d'organisaziuns da la  spitex renconuschidas tenor l'artitgel 51 OAMal3)   vegnan indemnisads. 2 Tar  la  tgira  tutgan  il  tractament  da  tgira  e  la  tgira  da  basa.  La  tgira  da  basa   cumpiglia l'agid ch'è necessari per star si, per sa trair en, per far il bogn, per gidar a  mangiar e per autras activitads corporalas. 3 Applitgabla  è  la  tariffa  che  vala  tranter  las  assicuranzas  e  las  furnituras  respectivamain ils furniturs da prestaziuns.  1) CS 832.10 2) CS 832.102 3) CS 832.102   5   http://db.clex.ch/link/Bund/832.102/rm http://db.clex.ch/link/Bund/832.102/rm http://db.clex.ch/link/Bund/832.10/rm   544.320    Art.  14 Custs dal persunal da tgira ch'è emploià en moda directa 1 Ils custs dal persunal da tgira ch'è emploià en moda directa vegnan indemnisads a   persunas che vivan a chasa e che retschaivan ina indemnisaziun che vegn pajada a  persunas dependentas d'agid per ina greva u per ina mez greva inabilitad da gidar  sasez mo per la part da la tgira e da l'assistenza che na po betg vegnir prestada d'ina   organisaziun da la spitex renconuschida en il senn da l'artitgel 51 OAMal4). 2 Il post spezialisà per dumondas da spitex e da vegliadetgna da l'uffizi chantunal da  sanadad fixescha tant la tgira e l'assistenza che na po en il cas concret betg vegnir   prestada d'ina organisaziun da la spitex renconuschida sco er il profil d'exigenzas da  la persuna che duai vegnir engaschada. Sch'il post menziunà qua survart na vegn  betg consultà  u  sche sias  directivas  na vegnan betg observadas,  na vegnan betg  indemnisads ils custs.  Art.  15 Custs per la tgira e per l'assistenza tras confamigliaras e tras  confamigliars  1 Ils custs per la tgira e per l'assistenza che vegnan prestadas da confamigliaras e da  confamigliars vegnan indemnisads mo, sche las confamigliaras correspundentas e  sch'ils confamigliars correspundents: a) n'èn betg inclus en la calculaziun da las prestaziuns supplementaras; e b) han da supportar – tras la tgira e tras l'assistenza – ina perdita da gudogn    considerabla che dura pli ditg. 2 Ils  custs  vegnan  indemnisads  maximalmain  en  la  dimensiun  da  la  perdita  da  gudogn.  Art.  16 Custs per la tgira e per l'assistenza en structuras dal di 1 Ils custs per l'agid, per la tgira e per l'assistenza che resultan en centers da di ed en  lieus d'occupaziun ch'èn renconuschids dal chantun tenor l'artitgel 4 da la lescha  federala  davart  instituziuns  per  promover  l'integraziun  da  persunas  invalidas  (LIPInv)1) vegnan indemnisads: a) a persunas invalidas:  1. la persuna sto sa trategnair là dapli che 5 uras per di; 2. mess a quint vegnan ils custs fin maximalmain 45 francs per mintga di   che la persuna è sa trategnida en la structura dal di; b) a persunas che retiran ina renta da vegliadetgna:  1. mess a quint vegnan ils custs fin maximalmain 150 francs per di; 2. pauschalas mensilas na pon betg vegnir indemnisadas.  2 En cas da dimoras en chasas, per las qualas i vegnan calculadas las prestaziuns   supplementaras  tenor  l'artitgel  10 alinea 2 LPS2),  na  vegnan  indemnisads nagins  custs.  4) CS 832.102 1) CS 831.26 2) CS 831.30  6    http://db.clex.ch/link/Bund/831.30/rm http://db.clex.ch/link/Bund/831.26/rm http://db.clex.ch/link/Bund/832.102/rm    544.320   Art.  16a * Custs da l'abitar assistì 1 Las taxas da di per ils custs da la tgira da basa tenor l'artitgel 46 da la lescha per   promover  la  tgira  da  persunas  malsaunas  e  per  ils  custs  supplementars  d'ina  abitaziun  adattada  a  persunas  attempadas  tenor  l'artitgel  47  da  la  lescha  per  promover la tgira da persunas malsaunas vegnan indemnisadas a las persunas che  retiran prestaziuns supplementaras  fin  a l'import  maximal  da 10 francs,  sch'ellas  vivan en ina instituziun renconuschida da l'abitar  assistì  tenor  l'artitgel  48 da la   lescha per promover la tgira da persunas malsaunas e sch'ellas retiran prestaziuns da  tgira, d'assistenza e da tegnairchasa tras in servetsch da la tgira ed assistenza a chasa  u tras ina tgirunza diplomada renconuschida.  Art.  17 Custs da transport 1 Ils  custs  da  transport  cumprovads  vegnan  indemnisads,  uschenavant  ch'els  èn  resultads  en  Svizra  pervia  d'in  transport  d'in  cas  d'urgenza  u  pervia  d'ina   dischlocaziun necessaria. 2 Indemnisads vegnan er ils custs cumprovads per transports tar il proxim lieu da  tractament  medicinal,  sch'il  tractament  correspundent  figurescha  en  l'artitgel 14 alinea 1 LPS. Indemnisads vegnan ils custs che correspundan als custs  dals meds da transport publics (2. classa) per viadis sin via directa. Sche la persuna  assicurada è dependenta da l'utilisaziun d'in auter med da transport pervia da ses  impediment,  vegnan indemnisads quests  custs.  Per  vehichels  da persunas privats  vegnan indemnisads maximalmain 70 raps per kilometer. * 3 Structuras dal di tenor l'artitgel 16 han il medem status sco ils lieus da tractament  medicinal en il senn da l'alinea 2. 4 Ils custs per accumpagnaments da viadi na vegnan betg indemnisads.  Art.  18 Meds auxiliars ed utensils auxiliars 1 Persunas che retiran prestaziuns supplementaras han – en il rom da l'artitgel 14   alinea 1 litera f LPS1) – il dretg da survegnir ina indemnisaziun: a) per ils custs d'acquisiziun da:  1. midadas ortopedicas charas / adattaziuns da chalzers da confecziun; 2. supplements  automatics  tar  installaziuns  sanitaras,  premess  che  la   persuna  assicurada  na  saja  betg  abla  da  far  suletta  l'igiena  dal  corp  respectiva senza quest agid tecnic;  3. sutgas da notg; b) per dar ad emprest ils suandants meds auxiliars u utensils auxiliars:  1. letgs electrics, uschenavant che la media u ch'il medi attesta ch'in letg  electric saja necessari per la tgira a chasa;  2. indrizs per auzar ina persuna malsauna, uschenavant che la media u ch'il   medi attesta che quest indriz saja necessari per la tgira a chasa;  3. indriz per sa drizzar si (furtga da letg).  1) CS 831.30   7   http://db.clex.ch/link/Bund/831.30/rm   544.320    2 Ils apparats d'agid per la tgira e per il tractament vegnan – abstrahà da midadas   ortopedicas charas / adattaziuns da chalzers da confecziun – surdads mo per la tgira   a chasa. 3 Ultra  da  quai  han  persunas  che  retiran  prestaziuns  supplementaras  il  dretg  da   survegnir ina indemnisaziun en l'autezza d'in terz da la contribuziun che la AVS paja   als custs per meds auxiliars: a) ch'èn menziunads en l'agiunta tar l'ordinaziun dals 28 d'avust 1978 davart la    consegna da meds auxiliars tras l'assicuranza per vegls1); ed b) als quals la AVS ha pajà ina contribuziun als custs. 4 Per indemnisar ils custs da reparatura, d'adattaziun, da renovaziun e dal trenament  da  l'utilisaziun  valan  las  prescripziuns  da  l'assicuranza  d'invaliditad2) confurm al  senn.  3. Organisaziun  Art.  19 Incumbensas da las filialas da la AVS 1 Sin dumonda gida la filiala da la AVS al lieu da domicil ad emplenir il formular   d'annunzia. 2 Ella  examinescha  tut  ils  fatgs  ch'èn  relevants  per  giuditgar  la  dumonda,  spezialmain las relaziuns persunalas ed economicas da la persuna che fa valair in   dretg da survegnir prestaziuns supplementaras, e rapporta en chaussa a la cassa da  cumpensaziun da la AVS. 3 La  filiala  da  la  AVS  al  lieu  da  domicil  da  la  persuna  che  retira  prestaziuns  supplementaras communitgescha d'uffizi – en colliaziun cun ils uffizis communals –  a la cassa da cumpensaziun da la AVS mintga midada ch'è cundecisiva per fixar la   limita d'entradas e las entradas, spezialmain: a) mintga midada da las relaziuns persunalas; b) mintga midada d'adressa; c) mintga midada essenziala da las entradas u da la facultad, da la quala ella ha    survegnì enconuschientscha. 4 Per barattar  las  datas metta  la cassa da cumpensaziun da la  AVS a disposiziun  l'applicaziun da filialas (APF) a las filialas da la AVS. *  1) CS 831.135.1 2) CS 831.20  8    http://db.clex.ch/link/Bund/831.20/rm http://db.clex.ch/link/Bund/831.135.1/rm    544.320   Art.  19a * Barat da datas cun las assicuranzas da malsauns 1 Cumpetent  per  il  barat  da  datas  cun  las  assicuranzas  da  malsauns  tenor   l'artitgel 54a alinea 5bis da  l'Ordinaziun  davart  las  prestaziuns  supplementaras  tar  l'assicuranza per vegls, survivents ed invaliditad (OPS-AVS/AI)1) è tenor l'artitgel 6  da l'Ordinaziun tar la Lescha davart l'assicuranza da malsauns e la reducziun da las  premias (OEtLARP)2) l'Institut d'assicuranza sociala dal chantun Grischun.  Art.  19b * Collavuraziun da l'Administraziun chantunala da taglia 1 Sur  ina  procedura  d'invista  metta  l'Administraziun  chantunala  da  taglia  a  disposiziun a la cassa da cumpensaziun da la AVS las datas dal program da taxaziun  dad EED ch'èn necessarias per exequir las prestaziuns supplementaras.  4. Disposiziuns finalas  Art.  20 Dretg transitoric 1 Custs  pervia  da  malsogna,  pervia  d'impediments  e  per  meds  auxiliars  vegnan  indemnisads  tenor  questas  disposiziuns  executivas,  sch'il  tractament  u  sche  la  cumpra vegnan fatgs  suenter  che questas  disposiziuns executivas  èn entradas en  vigur.  Art.  21 Entrada en vigur 1 Questas disposiziuns executivas entran en vigur il 1. da schaner 2008. Il medem  mument vegnan abolidas las disposiziuns executivas tar la lescha chantunala davart   las prestaziuns supplementaras dals 15 da mars 19713).  1) CS 831.301 2) DG 542.120 3) CUL 1971, 16, CUL 1996, 1733 e CUL 1998, 4398   9   https://www.gr-lex.gr.ch/data/542.120/rm http://db.clex.ch/link/Bund/831.301/rm   544.320    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 27-11-2007 01-01-2008 relasch emprima versiun - 03-03-2009 01-03-2009 Art. 2 al. 1, a) midada - 03-03-2009 01-03-2009 Art. 2 al. 1, b) midada - 13-06-2016 01-01-2017 Art. 16a integraziun 2016-012 17-11-2020 01-01-2021 Art. 2 al. 1, c) midada 2020-054 17-11-2020 01-01-2021 Art. 9 midada dal titel 2020-054 17-11-2020 01-01-2021 Art. 9 al. 1 midada 2020-054 17-11-2020 01-01-2021 Art. 9 al. 2 integraziun 2020-054 17-11-2020 01-01-2021 Art. 10 al. 1 midada 2020-054 17-11-2020 01-01-2021 Art. 10 al. 3 aboliziun 2020-054 17-11-2020 01-01-2021 Art. 17 al. 2 midada 2020-054 17-11-2020 01-01-2021 Art. 19 al. 4 integraziun 2020-054 17-11-2020 01-01-2021 Art. 19a integraziun 2020-054 17-11-2020 01-01-2021 Art. 19b integraziun 2020-054  10       544.320   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 27-11-2007 01-01-2008 emprima versiun - Art. 2 al. 1, a) 03-03-2009 01-03-2009 midada - Art. 2 al. 1, b) 03-03-2009 01-03-2009 midada - Art. 2 al. 1, c) 17-11-2020 01-01-2021 midada 2020-054 Art. 9 17-11-2020 01-01-2021 midada dal titel 2020-054 Art. 9 al. 1 17-11-2020 01-01-2021 midada 2020-054 Art. 9 al. 2 17-11-2020 01-01-2021 integraziun 2020-054 Art. 10 al. 1 17-11-2020 01-01-2021 midada 2020-054 Art. 10 al. 3 17-11-2020 01-01-2021 aboliziun 2020-054 Art. 16a 13-06-2016 01-01-2017 integraziun 2016-012 Art. 17 al. 2 17-11-2020 01-01-2021 midada 2020-054 Art. 19 al. 4 17-11-2020 01-01-2021 integraziun 2020-054 Art. 19a 17-11-2020 01-01-2021 integraziun 2020-054 Art. 19b 17-11-2020 01-01-2021 integraziun 2020-054   11    	1. Prestaziun supplementara annuala 	Art. 1 Custs en chasas da dimora 	Art. 2 Disposiziuns, consegna  	2. Indemnisaziun dals custs pervia da malsogna e pervia d'impediments 	Art. 3 Custs ch'èn decisivs per in tschert temp 	Art. 4 Relaziun cun l'indemnisaziun che vegn pajada a persunas dependentas d'agid 	Art. 5 Custs pervia da malsogna e per meds auxiliars ch'èn resultads a l'exteriur 	Art. 6 Assicuranza cun franschisas tscherniblas 	Art. 7 Custs dal tractament dals dents 	Art. 8 Custs da dieta 	Art. 9 Custs en cas d'ina dimora transitorica en ina chasa da dimora u en in ospital * 	Art. 10 Custs da curas da recreaziun e da dimoras da recreaziun 	Art. 11 Custs en cas d'ina dimora transitorica en in bogn da cura 	Art. 12 Custs per l'agid per far l'economia da chasa e per l'accumpagnament a chasa 	Art. 13 Custs per la tgira e per l'assistenza a chasa 	Art. 14 Custs dal persunal da tgira ch'è emploià en moda directa 	Art. 15 Custs per la tgira e per l'assistenza tras confamigliaras e tras confamigliars 	Art. 16 Custs per la tgira e per l'assistenza en structuras dal di 	Art. 16a * Custs da l'abitar assistì 	Art. 17 Custs da transport 	Art. 18 Meds auxiliars ed utensils auxiliars  	3. Organisaziun 	Art. 19 Incumbensas da las filialas da la AVS 	Art. 19a * Barat da datas cun las assicuranzas da malsauns 	Art. 19b * Collavuraziun da l'Administraziun chantunala da taglia  	4. Disposiziuns finalas 	Art. 20 Dretg transitoric 	Art. 21 Entrada en vigur   		2020-11-18T18:44:52+0100 	"7001 Chur" 	"Gesetzessammlung Kanton Graubünden"